ચીનની દાદાગીરી રોકવા માટે અમેરિકા એશિયામાં લાવશે પોતાનું સૈન્ય - Amreli Live
26/06/2020 75
નવી દિલ્હીઃ ગલગાવમાં ભારત અને ચીનના સૈન્ય વચ્ચે થયેલા ઘર્ષણ બાદ ચીન તરફથી સૈન્યને સરહદ પર ઉતારવામાં આવી રહ્યું હોવાની ખબરો વચ્ચે હવે અમેરિકાએ આ દિશામાં પગલું ભરવાની વાત કરી છે. અમેરિકાના વિદેશમંત્રી માઈક પોમ્પિયોએ ચીનને ભારત અને દક્ષિણ-પૂર્વ એશિયા માટે ખતરો ગણાવ્યો છે.
પોમ્પિયોએ જણાવ્યું કે, ભારત, મલેશિયા, ઈન્ડોનેશિયા અનેફિલીપીન જેવા એશિયાના દેશોને ચીનથી વધતા ખતરોને ધ્યાનમાં રાખીને અમેરિકા દુનિયામાં તૈનાત પોતાના સૈનિકોની સમિક્ષા કરી રહ્યું છે. આ પછી સૈનિકોને એ રીતે પોસ્ટિંગ સોંપાશે કે જરુરિયાત પડે ત્યારે ચીનની સેના પીપલ લિબરેશન આર્મી (PLA)નો સામનો કરી શકે. પોમ્પિયોએ જર્મન માર્શલ ફંડના વર્ચ્યુઅલ બ્રેસલ્સ ફોરમ 2020માં એક સવાલના જવાબમાં આ જણાવ્યું.
પોમ્પિયોએ કહ્યું કે, સૈનિકોનું પોસ્ટિંગ જરુરી સ્થિતિના આધારે કરવામાં આવશે. તેમણે કહ્યું કે કેટલીક જગ્યાઓ પર અમેરિકાના સંશાધનો ઓછા રહેશે. તેમણે કહ્યું કે, મેં હમણાં ચીની કમ્યુનિસ્ટ પાર્ટીથી ખતરાની વાત કહી છે, માટે ભારતને ખતરો, વિયતનામને ખતરો, મલેશિયા, ઈન્ડોનેશિયાને ખતરો, દક્ષિણ ચીન દરિયાનો કડકાર છે. અમેરિકાના ખતરાને જોતા જણાય છે કે સાઈબર, ઈન્ટેલિજન્સ અને મિલિટરી જેવા સંસાશધનો કઈ રીતે વહેંચવામાં આવે.
અમેરિકા ક્યાં પોતાની સેનાને પોસ્ટ કરશે?
સૂત્રોનું માનીએ તો અમેરિકા હિન્દ મહાસાગર સ્થિત સૈન્ય ઠેકાણા પર ડિયોગાર્શિયા પર 9500 સૈનિકોને તૈનાત કરશે. આ સિવાય તાઈવાનમાં પણ પોતાના સૈન્યને તૈનાત કરવા માટે જગ્યા આપી શકે છે. જણાવી દઈએ કે અમેરિકાના સૈન્ય ઠેકાણા, જાપાન, દક્ષિણ કોરિયા, ડિયોગાર્શિયા અને ફિલીપીન્સમાં છે.